ທ້າວ ພຸດທະລາ ແກ້ວກັນນິກາ ແລະ ທ້າວ ກຸມມານ ຫຼ້າດວງພິລາ ຈາກສະໂມສອນເປຕັງ ສວນອາຫານ ຕາດຖໍ້າເສືອ ປະກາດສັກດາໂຊຟອມເກັ່ງເອົາຊະນະ ທ້າວ ພອນປະເສີດ ສຸຂະຜົນ ນັກກິລາທີມຊາດ ແລະ ທ້າວ ອຸ່ນແກ້ວ ຫຼຽນແກ້ວ ອະດີດທີມຊາດ ຈາກແຂວງບໍ່ແກ້ວ ໄປແບບຂາດຮອຍ 13-5 ຄະແນນ ໃນຮອບຊີງຊະນະເລີດ ປະເພດຄູ່ຊາຍ ຄວ້າແຊ໋ມການແຂ່ງຂັນກິລາເປຕັງ ທົ່ວປະເທດ ຄັ້ງທີ 9 ຊີງຂັນພະນະທ່ານນາຍົກລັດຖະມົນຕີແຫ່ງ ສປປ ລາວ ປະຈຳປີ 2017 ໄປຄອງ. ຂະນະທີ່ ສະໂມສອນ ກະຊວງປ້ອງກັນຄວາມສະຫງົບ ຫຼື ປກສ ກວາດແຊ໋ມທັງປະເພດດ່ຽວຍິງ ແລະ ຄູ່ຍິງ ໄປຄອງ.
ກະຊວງສຶກສາທິການ ແລະ ກິລາ (ສສກ) ໄດ້ສໍາເລັດການຍົກລະດັບທາງດ້ານທິດສະດີການເມືອງ-ການປົກຄອງ ໄລຍະສັ້ນ 45 ວັນ ຊຸດທີ 7 ໃຫ້ແກ່ພະນັກງານຫຼັກແຫຼ່ງ, ພະນັກງານສືບທອດ ແລະ ພະນັກງານລະດັບບໍລິຫານທຸກຂັ້ນອ້ອມຂ້າງ ແນໃສ່ຍົກສູງຄຸນະພາບຂອງວຽກງານແນວຄິດການເມືອງໃຫ້ໜັກແໜ້ນ-ເຂັ້ມແຂງ.
ອົງການຢູນິເຊັບ (UNICEF) ປະຈໍາ ສປປ ລາວ ສືບຕໍ່ໃຫ້ການຊ່ວຍເຫຼືອໃນຂະແໜງການສຶກສາ ແລະ ກິລາ ເປັນຕົ້ນແມ່ນການສ້າງຄວາມເຂັ້ມແຂງແກ່ການບໍລິການດ້ານການສຶກສາກ່ອນໄວຮຽນ ແລະ ສືບຕໍ່ສະໜັບສະໜູນການປັບປຸງຄຸນະພາບການສຶກສາຊັ້ນປະຖົມສຶກສາ.
ກະຊວງສຶກສາທິການ ແລະກິລາ (ສສກ) ຈັດກອງປະຊຸມສະຫຼຸບ ແລະທົບທວນຄືນການເຄື່ອນໄຫວວຽກງານຂອງສະພາອາຊີວະສຶກສາ ແລະພັດທະນາຊີມືແຮງງານແຫ່ງຊາດ ເພື່ອເປັນການສະຫຼຸບສັງລວມຂໍ້ສະດວກ, ຂໍ້ຄົງຄ້າງ ແລະບົດຮຽນທີ່ຖອດຖອນໄດ້ພ້ອມທັງປັບປຸງໂຄງປະກອບບຸຄະລາກອນ, ພາລະບົດບາດ ແລະໜ້າທີ່ຂອງສະພາລວມທັງນິຕິກຳທີ່ກ່ຽວຂ້ອງກັບຫ້ອງການປະຈຳ ແລະໜ່ວຍງານກຸ່ມອາຊີບໃຫ້ສອດຄ່ອງກັບສະພາບການໃນໄລຍະໃໝ່ສາມາດເປັນອົງການໃຫ້ຄຳປຶກສາ, ອົງການປະສານງານໃນຂົງເຂດການຮ່ວມມືພາກລັດ-ເອກະຊົນໃຫ້ນັບມື້ນັບຂະຫຍາຍຕົວທັງດ້ານປະລິມານ ແລະຄຸນະພາບ.